אח"י תנין (צ-71)

אח"י תנין (צ-71) הייתה אחת משתי הצוללות הראשונות ששירתו בחיל הים הישראלי, בין 1958 ל-1968.

 היסטוריה 

היא הייתה צוללת מסדרה S של הצי הבריטי, שבו נקראה אה"מ ספרינגר . סדרה S הייתה סדרה של צוללות סיור בגודל בינוני שתוכננו בתחילת שנות ה-30. התכנון הוכיח את עצמו כמוצלח ולכן גם במהלך מלחמת העולם השנייה המשיכו בבניית צוללות מדגם זה.

הצוללת הושקה בבריטניה במאי 1945, ונרכשה ביחד עם הצוללת אח"י רהב ב-10 באוקטובר 1958. שתי הצוללות עברו שיפוץ יסודי במספנה המקורית שבנתה אותן לפני שהוכנסו לשירות בחיל הים הישראלי. לאחר השיפוץ ולאחר סדרה ארוכה של ניסויי נמל וים, עברה אח"י תנין סדרת אימונים (הנקראת בעגה המקצועית אימוני היבנות), כשהיא מופעלת על ידי צוות ישראלי בפיקוח בריטי.

הצוללת עברה לידי חיל הים הישראלי ב-9 באוקטובר 1958 בטקס שנערך בבסיס הצי המלכותי בפורטסמות' שבאנגליה בנוכחות שמעון פרס, אז מנכ"ל משרד הביטחון, והוסר הלוט מעל שמה החדש: אח"י "תנין".

מקור השמות אח"י "תנין" ואח"י "רהב" הוא משמות שתי מפלצות המוזכרות בספר ישעיהו:  את השמות בחר ראש הממשלה דוד בן-גוריון.

אח"י "תנין" הגיעה לנמל הבית החדש שלה בחיפה ב-16 בדצמבר 1959, והיא הוצאה מהשירות בינואר 1968.

במלחמת ששת הימים הובילה אח"י תנין לוחמים משייטת 13 לפעולת אלכסנדריה. על מבצע זה קיבל מפקדה של הצוללת, אברהם דרור, את עיטור העוז.

 מפקדים 
מפקדי הצוללת דרגה ושם   תקופת הפיקוד   פעילות לציון  תמונהיוסף דרור  אוגוסט 1959 עד ינואר 1963  100px|שמאל זאב אלמוג (אברוצקי)  ינואר 1963 עד 1965  שמאל|100pxאברהם דרור (איבן)  1965 עד ינואר 1968  שמאל|150px 

 גלריה 

 לקריאה נוספת 
 יוסף דרור, אימוני צוות „תנין” בבריטניה, "מערכות ים" – בטאון חיל-הים, חוברת מס' מ״ה-מ״ו, אדר תש"ך – מרץ 1960, עמ' 8
 עזרא להד ותמר שנהר, [https://2020-uploaded.fresh.co.il/2020/10/14/58274122.pdf הצוללת „תנין” הגיעה לחיפה], "מערכות ים" – בטאון חיל-הים, חוברת מס' מ״ה-מ״ו, אדר תש"ך – מרץ 1960, עמ' 96–98
 רז שרגא, יובל להגעת אח"י תנין לישראל, "בין גלים" – ביטאון עמותת חיל הים, דצמבר 2009, עמ' 13 (קישור חלופי)
 משה אימבר, רד וצלול – סיפורה של שייטת הצוללות, עמותת דולפין – יוצאי שייטת הצוללות, חיפה, תשנ"ד 1994, עמ' 88

 קישורים חיצוניים 

 HMS Springer (P 264), באתר Uboat.net
 HMS Springer (P264), באתר Alchetron.com
 אלכס שדמון, תחילת הכשרה לצוללות, באתר "משמר המורשת הימית", 22 בדצמבר 2020

 הערות שוליים 

תנין
קטגוריה:צוללות בריטיות
קטגוריה:תנינאים בתרבות